钦定古今图书集成/明伦汇编/家范典/第012卷 > 桓宽盐铁论 > 《孝养》
## 钦定古今图书集成/明伦汇编/家范典/第012卷 > 桓宽盐铁论 > 《孝养》

《丞相史》曰：“盖闻士之居世也，衣服足以胜身，食饮足以供亲，内足以相恤，外不求于人，故身修然后可以理家，家治然后可以治官，故饭”“粝者，不可以言孝；妻子饥寒者，不可以言慈；绪业不备者，不可以言理。”居斯世，行斯身，而有此三累者，斯亦足以默矣。

文学曰：“善养者，不必刍豢也；善供服者，不必锦绣也。
以己之所有，尽事其亲，孝之至也。故匹夫勤劳足以
顺礼，歠菽饮水足以致其敬。孔子曰：‘今之孝者，是谓
能养’。不敬何以别乎？故上孝养志，其次养色，其次养
体。贵其礼，不贪其养，礼顺心和，养虽不备，可也。《易》曰：
‘东邻杀牛，不如西邻之禴祭也’。故富贵而无礼，不如
贫贱之孝悌。闺门之内尽孝焉，闺门之外尽悌焉，朋
友之道尽信焉”，三者孝之至也。居家礼者，非谓积财
也；事亲孝者，非谓鲜肴也，亦和颜色承意，尽礼义而
已矣。